Izgubljena knjižnica

**Izgubljena knjižnica** je sedma epizoda šeste sezone Winx Cluba.

## Sažetak

Daphne je otkrila kako je zaključati *Legendarij* jedini način za zauvijek poraziti vještice. Zato su Winxice i Pixiji otišle u Aleksandriju u Egiptu potražiti dnevnik dobre vile u drevnoj knjižnici. No Selina, izvršavajući naredbe prerušenih Trixica, maksimalno je otežala ulazak Winxica u knjižnicu.

## Radnja

Epizoda počinje u Alfei, gdje je Stella u svojoj sobi zauzeta, i projektira svoje odjeće dok joj neki kukci ulaze u sobu. Ona vrišti i želi izići kroz vrata. Bloom, Musa, Tecna i Layla također se ne osjećaju ugodno s kukcima, no otkrivaju da pripadaju Flori. Flora zove orhideju kako bi namamila kukce natrag u njihove domove.

Roxy ulazi u sobu i traži od Winxica da joj pomognu transformirati Griffin natrag u njezin pravi ljudski oblik. Flora kaže Roxy i Winxicama da dođu u njezinu sobu, gdje ona daje Griffin napitak koji je napravila ona rabeći ekstrakte obrambenoga sustava svojih biljaka. Čini se da napitak djeluje, no ne uspijeva i Flora predlaže Roxy da bi mogle zamoliti profesora Palladiuma za pomoć. Tada stiže Griselda i kaže Winxicama da ih je Faragonda pozvala na sat Povijesti magije.

Ondje, Daphne i Faragonda obvještavaju Winxice o *Legendariju*, knjizi koja se ne može uništiti i zato ju moraju zauvijek zatvoriti. Onda Daphne obvještava Winxice o Eldori, dobroj vili koja je bila čuvarica knjižnice u Aleksandriji, sve dok se nije izgubila. Ova je knjižnica locirana u Egiptu, na Zemlji. Daphne kaže da je Eldora vodila dnevnik, gdje se mogu naći zapisane sve tajne *Legendarija*. Zbog toga, Daphne, Faragonda i Winxice namjeravaju ići u izgubljenu knjižnicu u Aleksandriji i počinju planirati istraživačko putovanje na Zemlju.

U Mračnom Tornju Trixice otkrivaju svojim špijunima što planiraju Winxice, i planiraju izvesti iznenadni napad. Selina želi slijediti Trixice, no one naređuju Selini da ostane i uporabi Griffinino čarobno oko kako bi sve držala na oku. Selina otvara svoj *Legendarij* i počinje razgovarati s Acheronom, koji je zatočen u knjizi, i ona mu kaže da će ga osloboditi. U Alfei, Stella daje ostalim Winxicama nove odjeće, i uzima mini-ventilator ali koji počinje gubiti kontrolu, a Winxice joj kažu da ga isključi. Onda dolaze Specialisti i Paladini. Roy i Nex i dalje se bore za Laylinu pozornost, a kako bi ju impresionirao Roy daje Layli dar.

Na njihovom će putovanju na Zemlju Winxice biti u pratnji triju učenica iz Alfee, po imenu Lori, Evie i Carol. One su spremne slijediti Winxice dok Trixice stižu, a Darcy transformira te učenice u žabe. Onda se Trixice prerušavaju u te tri cure i kradu im identitet.

Kad Trixice stignu, Tecna ih grdi što kasne, a onda se Stormy srdi i pokušava ju napasti, no Icy smiruje svoju sestru kako se ne bi otkrile. Winxice, Daphne i Trixice (prerušene u Lori, Evie i Carol) spremaju se izići, kada se pojavljuju Pixiji. Winxice se opraštaju s dječkima i teleportiraju u Aleksandriju.

U Egiptu, na Zemlji, Daphne im daje više informacija o knjižnici. Pixiji otkrivaju da ih ljudi sada mogu vidjeti, a Winxice i cijela ekipa nastavljaju pretraživati knjižnicu. Winxice se počinju umarati, i predlažu se transformirati. No Layla pronalazi četiri balona na vrući zrak i misli da bi bilo dobro uporabiti ih kako bi lakše pronašle knjižnicu. Kada baloni uzlijeću s tla, Trixice se žele “zabaviti” i Stormy stvara pješčanu oluju, koja ugrožava četiri balona, koji su povučeni k središtu ovog fenomena i koji mogu biti uništeni u bilo kojem trenutku.

Bloom rabi svoju magiju kako bi spasila Winxice u dvama balonima. No Daphne, Pixiji i Trixice i dalje su ostale u oluji, pa onda Cherie zaustavlja oluju svojim moćima i ostala dva balona također su spašena, na razočaranje Darcy koja misli da je smiješno.

Stigavši na odredište, Flora rabi svoju magiju kako bi osjetila biljke i detektira podzemnu špilju. Onda ekipa počinje potragu. Stella je umorna, no Tecna kaže da mora nastaviti. Trixice se zaustavljaju na jednom mjestu i kontaktiraju Selinu koja ih promatra. Trixice joj kažu da pročita nešto iz *Legendarija* i probudi neko legendarno čudovište kako bi napalo Winxice. U međuvremenu, Flora uništava veliki kamen i svi ulaze.

Stella je uplašena, i straši se. Samo što tada ona stavlja svoju ruku na jedan zid, a odjednom ovako otkriva ulaz i ostale čestitaju Stelli. Winxice ulaze u knjižnicu, i bivaju zapanjene knjižnicom. U njezinu se središtu nalazi vrt i palme, a Daphne kaže da je *Legendarij* bio među zidovima knjižnice, no ne znaju gdje trebaju potražiti Eldorin dnevnik, zato što je knjižnica jako velika. Winxice počinju tražiti, no postoji puno knjiga.

U međuvremenu, Selina budi neke mumije i naređuje im da napadnu knjižnicu. Mumije počinju napadati ekipu, a Winxice se transformiraju u Bloomix, a Daphne u Sirenix. Pixiji pomažu Winxicama, a mumija napada Trixice, no Tecna ih stavlja u kavez kako bi ih zaštitila. U kavezu, Trixice kažu da će odatle promatrati cijelu borbu te se počinju smijati, a tako završava epizoda.

## Važni događaji

* Faragonda i Daphne obavještavaju Winxice o *Legendariju* i Eldori.
* Winx, Daphne i Trixice prerušene u tri studentice iz Alfee, Evie, Lori i Carol, putuju u Egipat (na Zemlju) kako bi pronašle Eldorin dnevnik i stigle u knjižnicu u Aleksandriji.
* Ovo je prvi put da ljudi vide Pixije na Zemlji.

## Prvo pojavljivanje

* Mumije
* Eldora (flashback)

## Likovi

* Bloom
* Stella
* Flora
* Musa
* Tecna
* Layla
* Roxy
* Daphne
* Sky
* Brandon
* Riven
* Helio
* Timmy
* Roy
* Thoren
* Nex
* Icy
* Darcy
* Stormy
* Selina
* Lockette
* Amore
* Chatta
* Piff
* Cherie
* Caramel
* Acheron
* Kiko
* Faragonda
* Griselda
* Eldora (flashback)
* Lori
* Evie
* Carol

## Korištene čarolije

* Strijela klorofila — Flora ju je iskoristila protiv mumija.
* Klopka Morphixa — Layla ju je iskoristila protiv mumija.
* Plamena spirala — Daphne ju je iskoristila protiv mumije.
* Bioritmički udar — Tecna ga je iskoristila protiv jedne od mumija.
* Digitalna soba — Tecna ju je iskoristila za obranu Trixica (prerušenih u vile).

## Zanimljivosti

* Ovo je drugi put da se Trixice transformiraju u tri studentice iz Alfee, prvi put je bio u epizodi 8 sezone 2 (Partibrejker). Međutim, ovaj put ne rabe kostime.
* Ovo je prva epizoda u kojoj Roy daje Layli dar.
* Čini se da Daphne i Faragonda znaju za *Legendarij* ali se ne objašnjava zašto znaju da Trixice imaju ovu knjigu.
* Florina bočica s napitkom nalikuje njezinoj formuli za brzi rast iz epizode 12 sezone 3 (Suze crne vrbe).
* Ovo je prvi put u sezoni 6 gdje se sve Winxice transformiraju u Bloomix vile.

## Pogreške

* U jednoj sceni nedostaje stražnji dio Musine kose.
* U jednoj je sceni Thorenov dragulj zelen umjesto žut.
* U jednoj se sceni Laylino uho vidi kroz njezinu kosu.